**METODOLOGIA-CADRU**

**și criteriile privind acordarea gradațiilor de merit de către Universitatea Babeș-Bolyai**

**SECŢIUNEA I: Dispoziții generale**

**Art.1.**

Metodologia-cadru privind acordarea gradațiilor de merit de către Universitatea Babeș-Bolyai reglementează modalitatea prin care se atribuie gradațiile de merit personalului didactic titular și personalului didactic auxiliar titular al Universității.

**Art.2.**

(1) Gradația de merit se acordă, prin concurs, pentru 16% din posturile didactice și didactice auxiliare existente la nivelul Universității Babeș-Bolyai.

(2) Beneficiază de gradația de merit: a) personalul didactic care are performanțe deosebite în activitatea didactică și de cercetare științifică, în pregătirea studenților și care este implicat activ în viața comunității academice la nivelul facultății și al Universității; b) personalul didactic auxiliar care a înregistrat rezultate deosebite în activitatea desfășurată, concretizate prin contribuții semnificative la creșterea performanței compartimentului din care face parte și la îmbunătățirea serviciilor oferite beneficiarilor (studenților, personalului didactic și de cercetare, altor angajați sau colaboratori, unor terțe persoane).

(3) Gradația de merit se atribuie pe o perioadă de 5 ani și reprezintă o creștere cu 25% a salariului de bază deținut.

**Art.3.**

(1) Numărul de gradații de merit care se scot la concurs de către Universitatea Babeș-Bolyai se calculează astfel: din numărul rezultat prin aplicarea a 16% din totalul posturilor didactice existente, respectiv din totalul posturilor didactice auxiliare existente, se scade numărul gradațiilor de merit aflate în plată la data organizării anuale a concursului.

(2) Distribuirea gradațiilor de merit acordate de Universitatea Babeș-Bolyai se realizează după cum urmează:

a) pentru personalul didactic: procentajul de 16% se aplică numărului total de posturi didactice existente la nivelul facultății și se distribuie departamentelor conform metodologiei proprii de acordare a gradațiilor de merit a facultății;

b) pentru personalul didactic auxiliar al facultăților, procentajul de 16% se aplică numărului total de posturi didactice auxiliare existente la nivelul facultății și se distribuie conform metodologiei proprii de acordare a gradațiilor de merit a facultății;

c) pentru personalul didactic auxiliar angajat al unităților instituționale ale UBB (direcții, centre etc), procentul de 16% se aplică numărului total de posturi didactice auxiliare existente la nivelul unității și se distribuie conform metodologiei proprii de acordare a gradațiilor de merit a unității.

**Art.4.**

(1) Concursul pentru acordarea gradațiilor de merit se organizează anual, în luna septembrie.

(2) Calendarul de desfășurare a concursurilor pentru acordarea gradațiilor de merit se aprobă de către decanul facultății, pentru gradațiile de la nivelul facultății și de către conducerea unității instituționale care organizează concursul, pentru celelalte gradații.

**SECȚIUNEA a II-a**: **Procedura de acordare a gradației de merit**

**Art.5.**

(1) Concursul pentru acordarea gradațiilor de merit se anunță public, prin afișare la sediul facultății, respectiv al unității instituționale și în mediul online (în situația în care unitatea dispune de o pagina web) și pe adresele instituționale, cu 3 zile lucrătoare înaintea primei zile de înscriere la concurs.

(2) Anunțul de concurs cuprinde cel puțin următoarele informații:

a) numărul gradațiilor de merit care se scot la concurs;

b) condițiile de participare;

c) perioada de înscriere la concurs;

d) documentele necesare pentru înscriere;

e) locul și intervalul orar în care se depune dosarul de concurs, adresa electronică la care se trimite (în cazul desfășurării activităților on-line);

f) criteriile de evaluare;

g) componența comisiei de evaluare;

h) data afișării rezultatelor evaluării;

i) perioada de contestații;

j) locul și intervalul orar în care se depun contestațiile;

k) data afișării rezultatelor finale.

**Art.6.**

(1) La concursul organizat în vederea acordării gradațiilor de merit poate participa personalul didactic și didactic auxiliar care îndeplinește cumulativ următoarele condiții:

a) ocupă o funcție didactică sau didactică auxiliară în baza unui contract individual de muncă (CIM) pe durată nedeterminată, cu normă întreagă, cu funcția de bază în Universitate;

b) are o vechime în instituție, într-o funcție didactică sau didactică auxiliară (în baza unui CIM), de cel puțin 3 ani;

c) a obținut la evaluările de către conducere, conform procedurilor operaționale de evaluare a activității profesionale, pe ultimii 3 ani, calificativul cel puțin „foarte bine”;

d) media punctajului valid obținut la evaluările de către studenți în ultimii 3 ani, conform Procedurii operaționale privind organizarea şi desfăşurarea procesului de evaluare a prestației didactice de către studenți (PO-CDUMC-AC 01 și PO-CDUMC-AC 02), este mai mare de 3,5 (condiția se aplică exclusiv personalului didactic).

Media punctajului valid obținut reprezintă media aritmetică a mediei generale a profesorului pe disciplină pentru disciplinele predate în ultimii 3 ani universitari, în condițiile în care numărul chestionarelor valide completate pentru o unitate didactică (curs/seminar/lucrare practică) evaluată depășește pragul de 30% din numărul studenților înscriși, și numărul chestionarelor valide completate este de cel puțin 5.

În cazul în care numărul chestionarelor valide se situează sub pragul de 30% din numărul studenților înscriși, sau numărul chestionarelor valide completate nu este de cel puțin 5, această condiție nu se va lua în considerare.

e) deține titlul științific de doctor (condiția se aplică exclusiv personalului didactic);

f) nu a fost sancționat disciplinar, exceptând situația în care sancțiunea a fost radiată potrivit legii;

g). îndeplinește criteriul de fidelitate față de universitatea Babeș-Bolyai, conform art. 115 alin (1) din Carta UBB (condiția se aplică exclusiv personalului didactic);

h). are cont public pe Google Scholar, ORCID și Publons asociat direct și în mod clar cu universitatea (condiția se aplică exclusiv personalului didactic);

i). are întocmit și avizat planul individual de carieră academică pentru anul universitar următor. Această condiție se va lua în considerare începând cu anul universitar 2021/2022.

(2) Personalul didactic și didactic auxiliar care a beneficiat de gradația de merit poate participa din nou la concurs.

**Art.7.**

(1) În vederea participării la concursul pentru acordarea gradațiilor de merit, candidații întocmesc și depun în format electronic, în termenul și la locul menționat în anunțul de concurs, un dosar de concurs.

(2) Dosarul de concurs al candidatului trebuie să cuprindă următoarele documente, semnate de către candidat (în original):

a) cererea de înscriere la concurs (*Anexa 1*);

b) CV-ul în format Europass;

c) fișa de autoevaluare, pe ultimii 5 ani universitari (*Anexa 2.1.* pentru personalul didactic și *Anexa 2.2.* pentru personalul didactic auxiliar);

d) declarația pe propria răspundere privind faptul că informațiile se referă la propria activitate desfășurată în UBB și corespund adevărului (*Anexa 3*);

**Art.8.**

Verificarea dosarelor în ceea ce privește îndeplinirea condițiilor de participare se efectuează de către personalul desemnat de către conducerea facultății, respectiv a unității instituționale organizatoare. Acesta centralizează situația candidaților și o transmite, împreună cu dosarele de concurs, comisiei de evaluare.

**Art.9.**

(1) Analizarea și evaluarea dosarului de concurs în vederea acordării gradației de merit se realizează de către o comisie de evaluare.

(2) Comisia de evaluare, precum și comisia de contestații, formate din număr impar de minim 3 membri titulari și 2 membri supleanți, este propusă de către directorul de departament sau decanul facultății, (după caz), respectiv directorul/conducătorul unității instituționale care organizează concursul și este aprobată de către:

a) consiliul facultății, în cazul gradațiilor de la nivelul acesteia;

b) Consiliul de Administrație al UBB, în cazul gradațiilor de la nivelul unităților instituționale.

În urma aprobării, comisia de evaluare și comisia de contestații sunt numite prin decizia rectorului UBB (*Anexa 4)*. În alcătuirea comisiei de evaluare și a comisiei de contestații, se va avea în vedere evitarea conflictului de interese.

 (3) Comisia de evaluare analizează și evaluează dosarele de concurs conform criteriilor și indicatorilor de apreciere a activității candidaților (*Anexa 5.1*. pentru personalul didactic și *Anexa 5.2.* pentru personalul didactic auxiliar) și întocmește, pentru fiecare candidat, o grilă de apreciere a activității candidatului (*Anexa 6.1*. pentru personalul didactic și *Anexa 6.2.* pentru personalul didactic auxiliar).

(4) Comisia de evaluare verifică inclusiv corectitudinea datelor furnizate în dosarul de concurs prin compararea cu alte documente justificative. Completarea de informații inexacte atrage descalificarea imediată a candidatului de către comisia de evaluare.

(5) Comisia de evaluare transmite documentele candidaților înscriși către personalul desemnat să centralizeze situația acestora în ordinea descrescătoare a punctajelor obținute în urma evaluării.

(6) Personalul desemnat afișează rezultatele concursului în termenul specificat prin anunțul de concurs.

**Art.10.**

(1) Candidații la concursul pentru acordarea gradațiilor de merit au dreptul de a contesta punctajul acordat de către comisia de evaluare.

(2) Contestația se întocmește de către candidat și se depune în locul specificat prin anunțul de concurs, în termen de 2 zile lucrătoare de la data anunțării rezultatelor.

(3) Contestațiile se soluționează, prin reevaluarea dosarelor de concurs, în termen de 2 zile lucrătoare de la data înregistrării acestora de către comisia de contestații.

(4) Rezultatele finale se fac publice conform anunțului de concurs și se transmit, în vederea validării:

a) consiliilor facultăților, în cazul gradațiilor de la nivelul facultăților;

b) Consiliului de Administrație al UBB, în cazul gradațiilor de la nivelul unităților instituționale.

**Art.11.**

Pe baza rezultatelor finale validate conform prevederilor art.10, alin. (4) din prezenta metodologie, decizia de acordare a gradațiilor de merit este emisă de către rectorul Universității.

**SECȚIUNEA a III-a -Dispoziții finale și tranzitorii**

**Art.12.**

(1) În situația neacordării tuturor gradațiilor de merit de la nivelul UBB, acestea pot fi redistribuite. Redistribuirea gradațiilor de merit se face de către:

a) conducerea facultății, în cazul gradațiilor de la nivelul acesteia;

b) rectorul UBB, în cazul gradațiilor de la nivelul unităților instituționale.

(2) Modalitatea de redistribuire a gradațiilor de merit este stabilită prin metodologia proprie de acordare a gradațiilor de merit a fiecărei facultăți, respectiv a fiecărei unități instituționale.

**Art.13.**

(1) Anexele 1-6 fac parte integrantă din prezenta metodologie.

(2) Criteriile cuprinse în *Anexa 6.1* (C I – C III) și *Anexa 6.2* (C I – C VI) au caracter obligatoriu și nu pot fi modificate. Ponderea fiecărui criteriu, indicator și punctajul pentru fiecare indicator se adaptează, după caz, de către fiecare facultate, respectiv de către fiecare unitate instituțională organizatoare, prin metodologia proprie de acordare a gradațiilor de merit.

(3) Pentru toate categoriile de personal, indicatorii care vor fi aleși de către facultăți și unități instituționale trebuie să se încadreze în *Planul Strategic al UBB 2020-2024*.

(4) În cazul personalului didactic, metodologia proprie de acordare a gradațiilor de merit a fiecărei facultăți va avea la bază:

- dimensiunile și indicatorii cuprinși în *Fișa planului individual de carieră academică* din cadrul *Regulamentului privind întocmirea Statelor de funcții ale personalului didactic și de cercetare din UBB la învățământul cu frecvență și Planul individual de carieră academică asociat* - aprobat prin Hotărârea Senatului cu nr. 9474/13.07.2020, ce poate include indicatorii suplimentari specifici aprobați în prealabil de Senatul UBB precum și

- criteriile stabilite prin *Procedura operațională de evaluare a cadrelor didactice și cercetătorilor de către conducere–PO-CDUMC-A15* aprobată prin Hotărârea Senatului cu nr. 392/14.01.2019.

(3) Metodologia proprie de acordare a gradațiilor de merit se aprobă de către:

a) consiliul facultății, în cazul gradațiilor de la nivelul acesteia;

b) Consiliul de Administrație al UBB, în cazul gradațiilor de la nivelul unităților instituționale.

**Art.14.**

Pentru sesiunea de concursuri din luna septembrie a anului universitar 2020-2021, art. 4, alin (1) din prezenta metodologie va avea următorul conținut: ”concursul pentru acordarea gradațiilor de merit se organizează în perioada septembrie – octombrie” iar art. 5, alin (1) din prezenta metodologie va avea următorul conținut: ”concursul pentru acordarea gradațiilor de merit se anunță public, prin afișare la sediul facultății, respectiv al unității instituționale și în mediul online (în situația în care unitatea dispune de o pagină web), cu 1 zi lucrătoare înaintea primei zile de înscriere la concurs”.

**Anexa 1**

**Cererea de înscriere la concurs**

[*Nr. înregistrare*]

**DOMNULE RECTOR,**

Subsemnatul(a)…………………………………………………………………………………………………, angajat/ă în funcţia de ………………………………....... la ……………………………………………………………… vă rog să binevoiţi a-mi aproba înscrierea la concursul pentru obținerea gradației de merit, organizat de către (*facultatea*/ *unitatea instituțională*) ………..……….…………………..........................

Data, Semnătura,

…………………………………………… ………………………………………….

**Domnului Rector al Universităţii Babeş-Bolyai Cluj-Napoca**

**Anexa 2.1**

**Fișa de autoevaluare**

**a candidatului la obținerea gradației de merit acordată personalului didactic**

*(Fișa de autoevaluare* *va cuprinde informații referitoare la performanțele înregistrate de către candidat în ultimii 5 ani universitari****,*** *urmărind structura de mai jos. Pentru fiecare criteriu, se va face referire explicită la indicatorii de performanță stabiliți prin metodologia proprie de acordare a gradațiilor de merit a facultății sau a unității instituționale.*)

**I Descrierea succintă a poziției ocupate și a activităților specifice postului**

**II Descrierea performanțelor înregistrate**

|  |
| --- |
| ***Criteriul I: Dimensiune didactică*** |
| **A** | **B** | **C** | **D** |
| Denumirea indicatorului(specificat în metodología proprie) | Punctajul alocat indicatorului(specificat în metodología proprie) | Numărul de realizări ale candidatului, raportat la specificul indicatorului | Punctajul obținut de candidat pentru indicator (coloana B x coloana C) |
| **Punctaj total C I** | Suma punctajelor obținute pentru indicatorii aferenți C I |
| ***Criteriul II:******Dimensiune******științifică/creație artistică/performanță sportivă*** |
| Denumirea indicatorului(specificat în metodología proprie) | Punctajul alocat indicatorului(specificat în metodología proprie) | Numărul de realizări ale candidatului, raportat la specificul indicatorului | Punctajul obținut de candidat pentru indicator (coloana Bx coloana C) |
| **Punctaj total C II** | Suma punctajelor obținute pentru indicatorii aferenți C II |
| ***Criteriul III:******Dimensiune civică (pro UBB și societate)*** |
| Denumirea indicatorului(specificat în metodología proprie) | Punctajul alocat indicatorului(specificat în metodología proprie) | Numărul de realizări ale candidatului, raportat la specificul indicatorului | Punctajul obținut de candidat pentru indicator (coloana Bx coloana C) |
| **Punctaj total C III** | Suma punctajelor obținute pentru indicatorii aferenți C III |
| **PUNCTAJ TOTAL** | **Media ponderată a punctajelor obținute la fiecare criteriu***(calculată conform ponderilor prevăzute de metodología proprie)* |

 Semnătura,

 ………………………………………….

**Anexa 2.2**

**Fișa de autoevaluare**

**a candidatului la obținerea gradației de merit acordată personalului didactic auxiliar**

*(Fișa de autoevaluare* *va cuprinde informații referitoare la performanțele înregistrate de către candidat în ultimii 5 ani universitari****,*** *urmărind structura de mai jos. Pentru fiecare criteriu, se va face referire explicită la indicatorii de performanță stabiliți prin metodologia proprie de acordare a gradațiilor de merit a facultății sau a unității instituționale.*)

**I Descrierea succintă a poziției ocupate și a activităților specifice postului**

**II Descrierea performanțelor înregistrate**

|  |
| --- |
| ***Criteriul I: Volumul, complexitatea și responsabilitatea activității desfășurate*** |
| **A** | **B** | **D** |
| Denumirea indicatorului(specificat în metodología proprie) | Punctajul alocat indicatorului(specificat în metodología proprie) | Punctajul obținut de candidat pentru indicator |
| **Punctaj total C I** |  | Suma punctajelor obținute pentru indicatorii aferenți C I |
| ***Criteriul II:******Capacitatea organizatorică*** |
| Denumirea indicatorului(specificat în metodología proprie) | Punctajul alocat indicatorului(specificat în metodología proprie) | Punctajul obținut de candidat pentru indicator |
| **Punctaj total C II** |  | Suma punctajelor obținute pentru indicatorii aferenți C II |
| ***Criteriul III:******Capacitatea de a identifica, analiza și soluționa problemele*** |
| Denumirea indicatorului(specificat în metodología proprie) | Punctajul alocat indicatorului(specificat în metodología proprie) | Punctajul obținut de candidat pentru indicator |
| **Punctaj total C III** |  | Suma punctajelor obținute pentru indicatorii aferenți C III |
| ***Criteriul IV: Inițiativa și creativitatea*** |
| Denumirea indicatorului(specificat în metodología proprie) | Punctajul alocat indicatorului(specificat în metodología proprie) | Punctajul obținut de candidat pentru indicator |
| **Punctaj total C IV** |  | Suma punctajelor obținute pentru indicatorii aferenți C IV |
| ***Criteriul V: Preocuparea pentru autoperfecționare*** |
| Denumirea indicatorului(specificat în metodología proprie) | Punctajul alocat indicatorului(specificat în metodología proprie) | Punctajul obținut de candidat pentru indicator |
| **Punctaj total C V** |  | Suma punctajelor obținute pentru indicatorii aferenți C V |
| ***Criteriul VI: Munca în echipă*** |
| Denumirea indicatorului(specificat în metodología proprie) | Punctajul alocat indicatorului(specificat în metodología proprie) | Punctajul obținut de candidat pentru indicator |
| **Punctaj total C VI** |  | Suma punctajelor obținute pentru indicatorii aferenți C VI |
| **PUNCTAJ TOTAL****Media ponderată a punctajelor obținute la fiecare criteriu***(calculată conform ponderilor prevăzute de metodología proprie)* |

 Semnătura,

 ………………………………………….

**Anexa 3**

Declarația pe propria răspundere a candidatului

**DECLARAȚIE PE PROPRIA RĂSPUNDERE**

Subsemnatul/a ……………………………………………………………., domiciliat/ă în localitatea……………………………………………., str. ………………………………………………., nr. ………., bl. ………., ap. ……….., județul …………………………….., posesor/posesoare a actului de identitate seria ……………… nr. …………………….., eliberat de ………………………………………………………. la data de ………………………………,

cunoscând dispoziţiile art. 326 din Codul penal privind falsul în declarații, declar pe proprie răspundere că datele și informațiile prezentate în dosarul de concurs se referă la propria activitate și corespund adevărului.

 Semnătura,

……………………………………………

Anexa 4

Decizia Rectorului UBB de numire a comisiilor de evaluare și contestație

DECIZIE

Nr. ............ din ................

 În urma propunerilor ................................................... (*conducătorului facultății/ al unității instituționale organizatoare*) şi a aprobării lor prin Hotărârea (*consiliului facultății/ Consiliului de Administrație al UBB*) nr. ...................................... din data de .........................................., în baza Hotărârii Senatului UBB nr. ..................../.................. referitoare la aprobarea Metodologiei -cadru privind acordarea gradațiilor de merit de către Universitatea Babeș-Bolyai, rectorul Universității Babeș-Bolyai din Cluj-Napoca, prof. univ. dr. Daniel David, numește următoarele comisii de evaluare și contestație:

I. Comisia de evaluare:

|  |  |
| --- | --- |
| Titlu/ FuncțiePrenume, nume membri | Structura UBB în cadrul căreia activează membrii comisiei |
| Membri titulari:1.2.3.Membri supleanți:1.2. |  |

II. Comisia de contestație:

|  |  |
| --- | --- |
| Titlu/ FuncțiePrenume, nume membri | Structura UBB în cadrul căreia activează membrii comisiei |
| Membri titulari:1.2.3.Membri supleanți:1.2. |  |

RECTOR,

**Prof. univ. dr. Daniel DAVID**

**Anexa 5.1**

**Criteriile[[1]](#footnote-1) de apreciere a activității personalului didactic care candidează la obținerea gradației de merit**

**Criteriul I: Dimensiunea didactică**

**Criteriul II: Dimensiune** **științifică/creație artistică/performanță sportivă**

**Criteriul III:** **Dimensiune civică (pro UBB și societate)**

**Anexa 5.2**

**Criteriile[[2]](#footnote-2) de apreciere a activității personalului didactic auxiliar care candidează la obținerea gradației de merit**

***Criteriul I: Volumul, complexitatea și responsabilitatea activității desfășurate***

***Criteriul II:******Capacitatea organizatorică***

***Criteriul III:******Capacitatea de a identifica, analiza și soluționa problemele***

***Criteriul IV: Inițiativa și creativitatea***

***Criteriul V: Preocuparea pentru autoperfecționare***

***Criteriul VI: Munca în echipă***

**Anexa 6.1**

**Grila de apreciere**

**a activității candidatului la obținerea gradației de merit acordată personalului didactic**

**I Îndeplinirea condițiilor obligatorii:**

|  |  |
| --- | --- |
| Funcția didactică ocupată în baza unui contract individual de muncă pe durată nedeterminată, cu normă întreagă, cu funcția de bază în Universitate | Îndeplinirea condiției(DA / NU) |

|  |  |
| --- | --- |
| Vechimea în instituție într-o funcție didactică (min. 3 ani) | (*nr. anilor de vechime)* |

|  |  |
| --- | --- |
| A obținut la evaluările de către conducere din ultimii 3 ani calificativul „foarte bine” |  (DA / NU) |

|  |  |
| --- | --- |
| Deține titlului științific de doctor | (DA / NU) |

|  |  |
| --- | --- |
| Existența unei sancțiuni disciplinare | (*DA / NU)* |

|  |  |
| --- | --- |
| Îndeplinește criteriul de fidelitate față de universitatea Babeș-Bolyai, conform art. 115 alin (1) din Carta UBB | (*DA / NU)* |

|  |  |
| --- | --- |
| Are cont public pe Google Scholar, ORCID și Publons, asociat direct și în mod clar cu universitatea | (*DA / NU)* |

|  |  |
| --- | --- |
| Are întocmit și avizat planul individual de carieră academică pentru anul universitar următor | (*DA / NU)* |

|  |  |
| --- | --- |
| A obținut la evaluările realizate de studenți în ultimii 3 ani un punctaj peste 3.50 | (*DA / NU)* |

**II Îndeplinirea condițiilor de perfomanță:**

|  |
| --- |
| ***Criteriul I: Dimensiune didactică*** |
| **Punctaj total C I** | Punctajul obținut de candidat pentru indicatorii aferenți C I |
| ***Criteriul II:******Dimensiune******științifică/creație artistică/performanță sportivă*** |
| **Punctaj total C II** | Punctajul obținut de candidat pentru indicatorii aferenți C II |
| ***Criteriul III:******Dimensiune civică (pro UBB și societate)*** |
| **Punctaj total C III** | Punctajul obținut de candidat pentru indicatorii aferenți C III |
| **PUNCTAJ TOTAL** | **Media ponderată a punctajelor obținute la fiecare criteriu***(calculată conform ponderilor prevăzute de metodología proprie)* |

**Membrii comisiei de concurs:**

**Membrul 1** (*titlu/ funcție, prenume, nume, semnătură*)………………………………………………………….

**Membrul 2** (*titlu/ funcție, prenume, nume, semnătură*)………………………………………………………….

**Membrul 3** (*titlu/ funcție, prenume, nume, semnătură*)………………………………………………………….

**Anexa 6.2**

**Grila de apreciere**

**a activității candidatului la obținerea gradației de merit acordată personalului didactic auxiliar**

**I Îndeplinirea condițiilor obligatorii:**

|  |  |
| --- | --- |
| **Funcția didactică auxiliară ocupată în baza unui contract individual de muncă pe durată nedeterminată, cu normă întreagă, cu funcția de bază în Universitate** | **Îndeplinirea condiției****(DA/ NU)** |
|  |  |

|  |  |
| --- | --- |
| **Vechimea în instituție într-o funcție didactică auxiliară (min. 3 ani)** | (*nr. anilor de vechime)* |

|  |  |
| --- | --- |
| **Anii evaluărilor performanțelor profesionale individuale** | **Calificativul obținut** |
| ultitmul an |  |
| penultitmul an |  |
| antepenultitmul an |  |

|  |  |
| --- | --- |
| **Existența unei sancțiuni disciplinare** | (*DA/NU))* |

**II Îndeplinirea condițiilor de perfomanță:**

|  |
| --- |
| ***Criteriul I: Volumul, complexitatea și responsabilitatea activității desfășurate*** |
| **Punctaj total C I** | Punctajul obținut de candidat pentru indicatorii aferenți C I |
| ***Criteriul II:******Capacitatea organizatorică*** |
| **Punctaj total C II** | Punctajul obținut de candidat pentru indicatorii aferenți C II |
| ***Criteriul III:******Capacitatea de a identifica, analiza și soluționa problemele*** |
| **Punctaj total C III** | Punctajul obținut de candidat pentru indicatorii aferenți C III |
| ***Criteriul IV: Inițiativa și creativitatea*** |
| **Punctaj total C IV** | Punctajul obținut de candidat pentru indicatorii aferenți C IV |

|  |
| --- |
| ***Criteriul V: Preocuparea pentru autoperfecționare*** |
| **Punctaj total C V** | Punctajul obținut de candidat pentru indicatorii aferenți C V |
| ***Criteriul VI: Munca în echipă*** |
| **Punctaj total C VI** | Punctajul obținut de candidat pentru indicatorii aferenți C VI |
| **PUNCTAJ TOTAL** | **Media ponderată a punctajelor obținute la fiecare criteriu***(calculată conform ponderilor prevăzute de metodología proprie)* |

**Membrii comisiei de concurs:**

**Membrul 1** (*titlu/ funcție, prenume, nume, semnătură*)………………………………………………………….

**Membrul 2** (*titlu/ funcție, prenume, nume, semnătură*)………………………………………………………….

**Membrul 3** (*titlu/ funcție, prenume, nume, semnătură*)………………………………………………………….

1. Indicatorii vor fi stabiliți prin metodologiile proprii ale fiecărei facultăți, în conformitate cu art. 13, alin (4) al prezentei metodologii [↑](#footnote-ref-1)
2. Indicatorii vor fi stabiliți prin metodologiile proprii ale fiecărei facultăți, respectiv ale fiecărei unități instituționale [↑](#footnote-ref-2)